**H O T Ă R Â R E**

**privind însușirea unor documentații cadastrale cu privire la imobilele**

**situate în Muncipiul Cluj- Napoca str. Clinicilor nr. 3-5 și str. B.P. Hașdeu nr. 6**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 138 din 16.08.2021 privind însușirea unor documentații cadastrale cu privire la imobilele situate în Muncipiul Cluj- Napoca str. Clinicilor nr. 3-5 și str. B.P. Hașdeu nr. 6, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 29.900/2021; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 29.927 / 16.08.2021 şi Avizul cu nr. 29.900 din 18.09.2021 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de:

* Hotărârea Consiliului Județean Cluj nr. 238/2017 privind însușirea unei documentații cadastrale de alipire a imobilelor situate în Municipiul Cluj-Napoca pe str. B. P. Hașdeu nr. 6 și str. Clinicilor nr. 3-5;
* Hotărârea Consiliului Județean Cluj nr. 95/2021 privind însușirea însușirea unor documentații cadastrale de dezlipire a imobilelor cu număr cadastral 335821, 328045 și 327434 Cluj-Napoca;
* Hotărârea Consiliului Județean Cluj nr. 121/2021 privind însușirea unei documentații cadastrale de dezlipire a imobilului cu numărul cadastral 344025 Cluj-Napoca;

Luând în considerare prevederile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu dispozițiile:

* art. 108, ale art. 173 alin. (1) lit. d), alin. (5) lit.g), h), m), q), ale art. 285 și ale art. 286 alin. (1)-(3) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 858-870, ale art. 879 și ale art. 880 din Legea privind Codul civil nr. 287/2009, republicată, cu modificările şi completările ulterioare;
* art. 25 și art. 28 alin. (1) şi (5) din Legea cadastrului şi a publicităţii imobiliare nr. 7/1996, republicată, cu modificările şi completările ulterioare;
* art. 23, ale art. 95, ale art. 105-110, ale art. 132 alin. (1), ale art. 134 și ale art. 135 alin. (1) lit. a) și alin. (2) din Regulamentul de avizare, recepţie şi înscriere în evidenţele de cadastru şi carte funciară, aprobat prin Ordinul Directorului General al Agenţiei Naţionale de Cadastru şi Publicitate Imobiliară nr. 700/2014, cu modificările şi completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1. (1)** Se însuşește documentaţia cadastrală pentru actualizarea informaţiilor tehnice- modificarea suprafaței de la 14.977 mp la 15.054 mp - cu privie la imobilul identificat cu număr cadastral 343797 Cluj-Napoca, cuprinsă în **anexa nr. 1** care face parte integrantă din prezenta hotărâre.

**(2)** Se emite acordul proprietarului-Judeţul Cluj– pentru înscrierea în evidențele de cadastru și publicitate imobiliară a documentaţiei cadastrale menționate la alineatul (1).

**Art. 2. (****1)** Se însuşește documentaţia cadastrală pentru alipirea imobilelor identificate cu numerele cadastrale 343797 Cluj-Napoca (15.054 mp), 344026 Cluj-Napoca (92 mp) și 343802 Cluj-Napoca (585 mp), cuprinsă în **anexa nr. 2** care face parte integrantă din prezenta hotărâre.

**(2)** Se emite acordul proprietarului-Judeţul Cluj– pentru:

1. înscrierea în evidențele de cadastru și publicitate imobiliară a documentaţiei cadastrale menționate la alineatul (1);
2. înscrierea în evidențele de cadastru și publicitate imobiliară a dreptului de proprietate publică, asupra parcelei cu număr cadastral nou, în favoarea Județului Cluj;
3. înscrierea în evidențele de cadastru și publicitate imobiliară a dreptului de administrare, asupra parcelei cu număr cadastral nou, în favoarea Consiliului Județean Cluj.

**Art. 3.** **(1)** Se însuşește documentaţia cadastrală pentru alipirea imobilelor identificate cu numerele cadastrale 343798 Cluj-Napoca (63 mp) și 343801 Cluj-Napoca (39.193 mp), cuprinsă în **anexa nr. 3** care face parte integrantă din prezenta hotărâre.

**(2)** Se emite acordul proprietarului-Judeţul Cluj– pentru:

1. înscrierea în evidențele de cadastru și publicitate imobiliară a documentaţiei cadastrale menționate la articolul 1;
2. înscrierea în evidențele de cadastru și publicitate imobiliară a dreptului de proprietate publică, asupra parcelei cu număr cadastral nou, în favoarea Județului Cluj;
3. înscrierea în evidențele de cadastru și publicitate imobiliară a dreptului de administrare, asupra parcelei cu număr cadastral nou, în favoarea Spitalului Clinic Județean de Urgență Cluj-Napoca.

**Art. 4. (1)** Se mandatează Președintele Consiliului Județean Cluj pentru semnarea documentelor necesare depunerii la Oficiul de Cadastru și Publicitate Imobiliară Cluj a documentațiilor cadastrale elaborate pentru imobilele care face obiectul prezentei hotărâri.

**(2)** Se împuterniceşte persoana fizică juridică autorizată ANCPI -societatea Topohans SRL- pentru depunerea la Oficiul de Cadastru şi Publicitate Imobiliară Cluj a documentaţiilor cadastrale prevăzute la art. 1 - 3.

**Art. 5.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Arhitectul șef al Județului Cluj.

**Art. 6.** Prezenta hotărâre se comunică Arhitectului șef al Județului Cluj, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet ”[www.cjcluj.ro](http://www.cjcluj.ro)”.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 131 din 26 august 2021**

*Prezenta hotărâre a fost adoptată cu 34 de voturi “pentru”, fiind astfel respectate prevederile legale privind majoritatea de voturi necesară.*